ब्रिटिश मेडिकल जर्नल में प्रकाशित इस शोध में कहा गया है कि साइकिल चलाकर दिल की बीमारियों के साथ ही असमय मौत से भी बचा जा सकता है। शोध में इस बात का खुलासा हुआ है कि साइकल चलाने से दिल की बीमारियों का खतरा 46 फीसदी तक कम हो जाता है, वहीं पैदल चलने से यह खतरा 27 फीसदी तक घट जाता है। शोधकर्ताओं का कहना है कि साइक्लिंग कैंसर जैसी गंभीर बीमारियों से भी बचाने में सहायक होती है। शोध में यह बात सामने आई है कि नियमित रूप से साइकिल चलाने से कैंसर का खतरा कम होता है।